SET ปิดเช้าลบ 9 จุด หวั่น “โควิด” รอบใหม่กดดันศก.โลก
SET ปิดเช้าวันนี้ลดลง 9 จุด ตอบรับความกังวลเศรษฐกิจโลกชะลอตัวและโควิดกลับมาระบาดในหลายประเทศ แนวโน้มบ่ายมีโอกาสปรับตัวลงต่อแต่ downside จำกัด และไม่หลุดแนวรับ 1,540-1,545 จุด ส่วนแนวต้านให้ไว้ที่ 1,555 จุด
SET ปิดเช้าวันนี้ลดลง 9 จุด ตอบรับความกังวลเศรษฐกิจโลกชะลอตัวและโควิดกลับมาระบาดในหลายประเทศ แนวโน้มบ่ายมีโอกาสปรับตัวลงต่อแต่ downside จำกัด และไม่หลุดแนวรับ 1,540-1,545 จุด ส่วนแนวต้านให้ไว้ที่ 1,555 จุด
25 เม.ย. 2566

นายณัฐพล คำถาเครือ ผู้อำนวยการฝ่ายวิเคราะห์หลักทรัพย์ บล.หยวนต้า (ประเทศไทย) กล่าวว่า ตลาดหุ้นไทยเช้านี้ปรับตัวลงตามตลาดหุ้นเอเชีย โดยเฉพาะจีนและฮ่องกง จากความกังวลการชะลอตัวของเศรษฐกิจโลก สถานการณ์โควิดกลับมาระบาด รวมถึงกรณีการโจมตีค่าเงินดอลลาร์ฮ่องกงที่ต้องใช้ทุนสำรองเข้าไปพยุงกว่า 2 ล้านล้านบาท ทั้งนี้ ตลาดเอเชียเหนือปรับตัวลงเฉลี่ย 1.7% นอกจากนี้ยังมีความกังวลความขัดแย้งระหว่างสหรัฐและจีนกดดันอยู่ด้วย
ขณะที่แนวโน้มตลาดช่วงบ่ายนี้ มองว่าดัชนีมีโอกาสปรับลงไปได้อีกแต่ downside ค่อนข้างจำกัด และวอลุ่มยังไม่มาก โดยดัชนีลงไปทดสอบระดับ 1,545 จุดคาดว่าไม่น่าหลุดแนวรับ 1,540-1,545 จุด ส่วนแนวต้านให้ไว้ที่ 1,555 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 1,150.37 ล้านบาท ปิดที่ 126.00 บาท ลดลง 1.50 บาท
DELTA มูลค่าการซื้อขาย 754.07 ล้านบาท ปิดที่ 906.00 บาท ราคาไม่เปลี่ยนแปลง
BBL มูลค่าการซื้อขาย 711.23 ล้านบาท ปิดที่ 156.00 บาท ลดลง 2.00 บาท
PTTEP มูลค่าการซื้อขาย 643.64 ล้านบาท ปิดที่ 157.00 บาท เพิ่มขึ้น 1.50 บาท
BANPU มูลค่าการซื้อขาย 641.12 ล้านบาท ปิดที่ 9.25 บาท ลดลง 0.15 บาท